Nedgangen i antallet af slagtesvin rammer igen svineslagteriet i Sæby. -Vi slagter i øjeblikket 8000 svind mindre om ugen end normalt, og det gør at vi igen bliver nødt til at afskedige folk i produktionen, siger kommunikationsdirektør, Anne Willemoes, Danish Crown til TV2/NORD. Midt i maj afskedigede Danish Crown i Sæby 24 mand som følge af nedgangen i antallet af slagtesvin, og kommunikationsdirektøren kan ikke udelukke at der sker yderligere fyringer. Ud over fyringerne i Sæby lukkede Danish Crown 3 slagterier i sidste uge, her i blandt svineslagteriet på Mors. Ved den lejlighed blev omkring 900 slagteriarbejdere afskediget.
På fredag afskediger svineslagteriet Danish Crown i Sæby 16 mand, som følge af nedgangen i antallet af slagtesvin.